بلخ والیسی نینگ جیَنی اولدیریلدی
اوشبو کیشی مزارشریفده یاش بیر قیز تامانیدن اولدیریلگن
محللی منبع لر بلخ ولایتی والیسی محمد اسحاق رهگذر نینگ جینی (آپه سی نینگ اوغلی) سیف الدین نینگ یاش بیر قیز تامانیدن اولدیریلگن لیگی نی بیلدیردی.
بلخ ولایتی سوزلاوچیسی احمد منیر فرهاد هم توناوکون (سه شنبه) کیچه رهگذر عایله سیدن بیر کیشی نینگ اولدیریلگن لیگی نی معلوم قیلدی.
اوشبو حادثه نینگ جزئیاتی حقیده ایسه حاضرچه انیق بیر معلومات موجود ایمس.
بلخ ولایتی پولیسی رهگذر نینگ جینی سیف الدین نینگ سه شنبه کونی کیچه سی بیر قیز تامانیدن اولدیریلگن لیگی نی بیلدیردی.
عینی دمده منبع لر سیف الدین نینگ توناوکون کیچه یره لنگن لیگی و بوگون (چهارشنبه) ایرته لب کسلخانه ده وفات ایتگن لیگی نی بیلدیردی.
امنیتی منبع لر اوشبو حادثه بیلن علاقه لی یاش بیر قیز نینگ اوشلنگن لیگی نی معلوم قیلدی.
azb_Arab azb_Arab azb_Arab azb_Arab prs_Arab azb_Arab azb_Arab azb_Arab